Polisie ondersoek treinwaens-brande in KaapstadDie waens wat in die brand verwoes is. Foto: ANA Die polisie in Kaapstad ondersoek tans die oorsaak van die brand wat vyf treinwaens by die Kaapstad-treinstasie verlede Sondag verwoes het. Die brand het op platform 15 by die stasie uitgebreek. Theo Layne, woordvoerder van Kaapstad se Brand- en Reddingsdienste, het gesê die trein het stilgestaan toe die brand begin het. “Vyf waens het groot skade opgedoen en nog ŉ ander wa het geringe skade. Die brand is in minder as twee ure geblus,” het hy gesê. Wolke swart rook is vir die eerste keer om 17:00 Sondagmiddag by die stasie opgemerk. Layne het gesê Metrorail gaan moontlik alternatiewe treinspore gebruik om die impak op treindienste te verminder.